Guðmundur Böðvarsson
Store norske leksikon,Språk og litteratur,Litteratur i verden,Europa,Islands litteratur
Guðmundur Böðvarsson var ein islandsk lyrikar. Frå 1931 til 1959 var han bonde på heimgarden Kirkjuból, og 1959–1962 var han bibliotekar ved biblioteket i Hafnarfjörður.
Den tidlege lyrikken hans er prega av nyromantikk og er skriven i eit høgtidleg språk. Seinare blir dikta hans meir sosialt engasjerte, motiva meir realistiske og naturskildringane prega av ei jordnær haldning.Han debuterte i 1936 med diktsamlinga Kyssti mig sól (Sola kyste meg), som fekk stor merksemd på Island. Blant dei viktigaste samlingane hans kan nemnast Kristallinn í hylnum (Krystallen i kulpen, 1952), Saltkorn í mold (1–2, 1962–65) og Innan hringsins (Innanfor ringen, 1969).I dikta hans frå 1960-åra er det mange kampdikt mot militærmakt og den amerikanske militærbasen ved Keflavík.Guðmundur Böðvarsson gav også ut brevromanen Dyr í vegginn (Dyr i veggen, 1958) og novellesamlinga Atreifur og aðrir fuglar (Atrevs og andre fuglar, 1971).På norsk er han representert i Islandske dikt frå vårt hundreår ved Ivar Orgland. Les meir i Store norske leksikon Islands litteratur Island islandsk Litteratur Orgland, Ivar (oms.) 1975. Islandske dikt frå vårt hundreår. Oslo: Fonna.